ගෝලීය තිරසර සංවර්ධන ඉලක්ක සාක්ෂාත් කරගැනීම සඳහා ශ්‍රී ලංකා රජය දැඩි කැපවීමෙන් කටයුතු කරන බව අග්‍රාමාත්‍ය මහින්ද රාජපක්ෂ පවසනවා.එක්සත් ජාතීන්ගේ ආසියානු සහ පැසිෆික් ආර්ථික හා සමාජ කොමිසමේ 77 වන සැසිවාරය අමතමින් අග්‍රාමාත්‍යවරයා මේ බව සඳහන් කළා.කොවිඩ් වසංගතය හේතුවෙන් වීඩියෝ තාක්ෂණය ඔස්සේ පැවති යුනෙස්කැප් 77 වන සැසිවාරයේ මෙවර තේමාව ආසියානු හා පැසිෆික් කලාපීය සහයෝගීතාව තුළින් පෙරටත් වඩා සවිමත්ව අර්බුදයන් තුළින් නැවත නැඟී සිටිමු යන්නයි.විවිධ රටවල රාජ්‍ය නායකයින් වීඩියෝ තාක්ෂණය ඔස්සේ සැසිය ඇමතූ අතර අග්‍රාමාත්‍ය මහින්ද රාජපක්ෂ සැසියට එක්වෙමින් සඳහන් කළේ කොවිඩ් වසංගතය හමුවේ මෙවර සැසිවාරයේ තේමාව ඉතා කාලෝචිත බවයි.